Гаўд

**Гаўд** (*Гаўдзь*, *Галд*, *Галдзь*), **Гаўда**, **Гаўт** — мужчынскае імя і вытворнае ад яго прозьвішча.

## Паходжаньне

Гаўда, Гаўта, Гаўд або Гаўт (Gaudo, Gauto, Gaudus, Gautus) — імя германскага паходжаньня. Іменная аснова -гаўд- (-гаўт-, -каўд-) паходзіць ад германскага *gautaz 'гот' або гоцкага goþs 'добры, годны', godei 'дабро, годнасьць, цнота'. Апроч таго, адзначалася старажытнае германскае імя Голда або Колд (Goldo, Coldus) і адпаведная іменная аснова -голд- (-голт-), якая паходзіць ад гоцкага gulth 'золата'. Сярод ліцьвінаў бытавалі імёны Гаўдык (Гальдык), Гаўдзіла (Гаўдэль), Гаўдзін (Голдзін), Гаўтоўт, Гаўтвід, Гоўдвік, Гаўтэр, Гаўдземунда (Гаўдмонт), Галтрык, Гаўдрут, Арыгольд, Яскаўт (Яскаўд), Віляўд, Вінгольт, Віргаўд, Вісігаўд (Візгольд), Ядгаўд, Даўгоўд (Даўгольд), Жыгаўд, Каргоўд (Каргоўт), Мінігаўд (Менгаўд), Рогаўт, Рымгальд, Саргоўд (Сарголт), Сіргоўд (Сіргольд), Тульгаўд (Тулакалд), Эйгаўд, Ягоўд (Ягалд). Адзначаліся германскія імёны Gaudeck (Gaudich), Gaudila (Gaudela), Gaudin, Gautald (Gaudald), Gautwidus (Gautvidr), Goldwig, Gauter, Gaudemund, Gautrik, Gautrude, Aregaudus, Askaut (Ásgautr), Wiliaud, Wingolt, Vergaut (Werigoz), Wisogoz, Hadegaud, Dagaud, Sigaud, Caragolt, Menegald (Minegolt), Rogaudus, Rimigaud, Saregaud, Siriaud, Dolcaudus, Eygautr, Ágautr.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Gołda (Golto), Gołdyn, Golder, Goldnar. Апроч таго, у Польшчы гістарычна бытавала імя Гаўд: *Dominus Ieorgius Gaudo* (1442 год); *honorabilis vir dominus Georgius Gauda, prepositus Sancti Spiritus extra muros [[Варшава|Warssowienses]]* (1449 год), *honorabilis dominus Georgius Gawd* (1450 год).

У Прусіі бытавалі імёны *Golte / Gaude* (1289 і 1346 гады), *Gaudike / Gaudeke / Gaudiko / Gawdeke* (1335, 1345, 1363, 1394, 1400 і 1406 гады), *Gaudil* (1360 год), *Gaudyn / Gauden / Gaudine / Gaudenne / Gawdyn / Gawdine / Goldyn / Goltenne* (1340, 1356, 1360, 1389, 1396 і 1401 гады), *Gawdelin / Gawdeline*, *Gaudete* (1359 год), *Gawdioth* (1387 год), *Gaudewil* (1405 год); *Gaudewine* (1409 год), *Gawdeways / Gaudois / Gawdewis* (1371 і 1384 гады), *Algaude* (1300 год), *Austigawdis / Austigaude* (1339 і каля 1395 году), *Manegaude*, *Miregaude*, *Nergaut*, *Rossegaude*, *Swegaude*, *Wirigaude* (1360 год), *Wissegaude* (1299 год). У скандынаўскіх сагах упамінаецца купец Відгаўт (*Widgaut*) з Самлянду.

Адпаведнасьць прускага імя Gaude германскаму імю Gaudo прызнае летувіскі лінгвіст .

Варыянты імя ў гістарычных крыніцах: *земля пустовская на имя Кговдовщина в Жомоити, в Росенском повете* (16 сакавіка 1514 году); *sioła Gołtowicz* (1561 год); *cum Agnethæ Gaudicza de Kryniczyn* (1698 год); *cum Agnetha Gawdzicza ambo de Kryniczyn* (1699 год); *Georgius Gawde de Kryniczyn… Agnetha Gawdowa de Kryniczyn* (1700 год), *cum Eva Gawdowa de Kryniczyn* (1701 год); *Georgius Gawda* (1702 год); *Magdalena Gałdówna* (1726 год); *Marianna Gauda* (1729 год); *Gawdziszki* (1744 год).

## Носьбіты
* Гаўт — пэрсанаж германскай міталёгіі, сын Одына і легендарны продак ётаў
* Ергард Гольд — расенскі зямянін, які ўпамінаецца ў 1595 годзе
* Ціт, Мікіта, Сямён, Ян, Фёдар, Андрэй, Гаўрыла, Астап, Яраш, Фама і Стась Гаўты — жыхары мястэчка Валосавічаў (Полацкае ваяводзтва), якія ўпамінаюцца ў 1719 годзе

Гаўдзевічы (Gaudziewicz, Gawdziewicz) — жыхары Гарадзенскага павету, якія ўпамінаюцца ў 1765 годзе.

Галдзевічы (Gałdziewicz) — літоўскі шляхецкі род з ваколіцаў Ашмянаў і Дзісны.

Галдзевічы (Gołdziewicz) гербу Ястрабец — літоўскі шляхецкі род з ваколіцаў Дзісны.

Галдзевічы (Gołdziewicz) гербу Равіч — літоўскі шляхецкі род.

Гальдзевіч (Galdziewicz) — прозьвішча, зафіксаванае ў XIX стагодзьдзі ў ваколіцах Сувалкаў.

Голдаў (*Goldow* у 1419 годзе) — вёска каля Нойгаўзэну ў Прусіі.

На гістарычнай Ашмяншчыне існуе вёска Гаўдзевічы, на гістарычнай Лідчыне — Голдзішкі, у гістарычнай Прусіі — Гаўтэн.

## Заўвагі

## Крыніцы

Катэгорыя:Мужчынскія імёны